TRUE รายได้พุ่ง หนุนกำไรไตรมาส 2 โต 19% มาที่ 1.26 พันลบ.
TRUE รายได้พุ่ง หนุนกำไรไตรมาส 2 โต 19% มาที่ 1.26 พันลบ. จากช่วงเดียวกันเมื่อปีก่อนมีกำไร 1.06 พันลบ. ขณะที่งวด 6 เดือน กำไรลดลง 57% มาที่ 1.10 พันลบ. จากช่วงเดียวกันเมื่อปีก่อนมีกำไร 2.57 พันลบ.
14 ส.ค. 2563

บริษัท ทรู คอร์ปอเรชั่น จำกัด (มหาชน) หรือ TRUE รายงานผลการดำเนินงานงวดไตรมาส 2/63 สิ้นสุดวันที่ 30 มิ.ย. ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจากรายได้จากการให้บริการหลักของกลุ่มทรูเพิ่มขึ้น 4% จากไตรมาสเดียวกันของปีก่อนหน้า ส่งผลให้รายได้จากการให้บริการโดยรวมเป็น 26.6 พันล้านบาท เพิ่มขึ้น 2% จากปีก่อนหน้า หนุนโดยทรูมูฟ เอช ที่เติบโตแข็งแกร่งจากความต้องการใช้งานดาต้าที่สูงขึ้นและการเติบโตของกลุ่มลูกค้าระบบรายเดือน อีกทั้งรายได้จากการขายเป็น 3.7 พันล้านบาท เติบโต 7.3% จากปีก่อนหน้า
 